करुणालय सोसाइटी सड़क पर रह रहे बच्चों के साथ काम करता है और उन्हें जीने के विकल्प देता है. संस्था के कार्यकर्ता अकसर रेलवे स्टेशन जैसी जगहों पर जाकर बच्चों को सुरक्षित जगह लाते हैं जहां वे रह सकते हैं. इन बच्चों के परिवारों को ढूंढने की कोशिश की जाती है. पॉल सुंदर सिंह के मुताबिक औसतन दो हफ्तों में ज्यादातर बच्चों के घर का पता चल जाता है और उन्हें वापस भेज दिया जाता है. कई ऐसे मामले होते हैं जिनमें बच्चों के परिवारों का कोई अता पता नहीं होता और संस्था उन्हें पढ़ाने लिखाने और नौकरी दिलाने में मदद करती है.